
  Hľa, prichádza soblakmi auvidí ho každé oko, aj tí, čo ho prebodli, abudú nadním nariekať všetky kmene zeme. Tak je. Amen.


  Zjavenie apoštola Jána (Apokalypsa) 1:7


  


  


  Hľa, prichádzam ako zlodej. Blahoslavený, kto bdie...


  Zjavenie apoštola Jána (Apokalypsa) 16:15

  Chrám svätého Petra, Vatikán. Nedeľa 8.22


  


  Jeho príchod neohlásil zvuk nebeských fanfár. Nezaznel anjelský spev. Slnko nestmavlo astarobylý chrám nijako neutrpel.


  Vošiel potichu, bezfanfár, no prikaždom jeho kroku sa svet začal meniť. Niežeby sa zpohľadu naňho dalo vybadať, čo sním prichádza.


  Nenápadný muž vobnosených džínsach. Sivá, trochu pokrčená košeľa. Trochu ošúchané topánky. Ničím nevzbudzoval pozornosť hľadiska.


  Neskôr si nikto nespomenul, že by ho videl vchádzať doSvätopeterského chrámu. Ani jediný ztisícov veriacich si nevšimol, ako vstúpil veľkolepou západnou bránou akráčal rozľahlým priestorom navrhnutom tak, aby pripomínal veľkolepé spojenie nebies azeme. Spomínali si len, ako si jeho tichý, pokojný krok postupne získaval ich pozornosť, ako sa knim blížil.


  Spôsob, ako sa prejavil vtomto stáročnom srdci kresťanstva, si však pamätali dopodrobna. Utkvelo im, ako počas pápežskej omše pokojne kráčal uličkou medzi lavicami. Ako mu muži aženy nevedomky ustupovali zcesty, zatiaľ čo deti knemu priťahovalo čosi nevysvetliteľné adriapali sa zaním. Ako vjeho prítomnosti všetci zmĺkli apohľadom sledovali jeho pohyb. Nato nezabudli.


  Zjeho krokov vyžarovalo, že sleduje nejaký cieľ, no napriek tomu cezdavy ľudí prechádzal akoby mimovoľne. Voranžovom svetle starobylého chrámu mu nezvyčajne žiarili krátke, len niekoľkocentimetrové mierne zvlnené vlasy sozlatohnedým nádychom. Spohľadom neochvejne upretým vpred zamieril kveľkolepému Berniniho baldachýnu. Ten pohľad sa všetkým vryl dopamäti. Láskavý, vyrovnaný, no odhodlaný.


  Naopačnom konci dvestojedenásť metrov dlhej lode sa prihlavnom oltári hrbil vbielom rúchu odený hlavný celebrant omše. Každému bolo už priletmom pohľade najeho chatrnú telesnú schránku jasné, amohutné bronzové ozdoby nadním to ešte zdôrazňovali, že vporovnaní sovznešenosťou Boha pontifex, napriek svetskej sláve amoci, je len bezvýznamnou postavičkou.


  Ako koncelebranti slúžili dvaja kardináli akňazské povinnosti mu pomáhali plniť neodmysliteľní asistenti. Bolesťami sužovanému pontifikovi počas omše uľahčovali vstávanie, chytili ho podlakte apodržali vovzpriamenej polohe. Ani zďaleka nebol starý, no vdetstve prekonal výnimočný variant spinálnej stenózy, ktorá mu znetvorila telo aznemožnila vlastnými silami sa postaviť nanohy. Trvalé následky sa mu však ani vnajmenšom negatívne nepodpísali naduchu. Naopak, iba čo ho posilnili, ahoci médiá oňom kruto hovorili ako o „mrzákovi nastolci“, ľudia ho zbožňovali, keďže prechatrné telo bolo jeho silné náboženské presvedčenie ešte hmatateľnejšie.


  Pápeža spomocníkmi obklopovala suita kňazov acelý zástup služobníkov vliturgickom rúchu. Napódiu postavenom pretúto príležitosť sa zúst zboristov chóru Sixtínskej kaplnky včervených rúchach rinul anjelský spev


  Sanctusu polatinsky. Ako neskôr poznamenala istá staršia pani, ani sami anjeli by nedokázali spievať veľkolepejšie.


  


  Sanctus, Sanctus, Sanctus


  Dominus Deus Sabaoth...


  Benedictus qui venit in nomine Domini.


  


  Svätý, svätý, svätý


  Pán Boh zástupov...


  Požehnaný, ktorý prichádza vmene Pánovom.


  


  Neznámy sa pomaly blížil. Pápež zdvihol oči odnástroja bezkrvnej obety – zlatého kalicha apatény –, ztváre mu vyžaroval povznášajúci pocit, ktorý ho premkol, vždy keď slúžil svätú omšu. Pripohľade, ako bolestivo naťahuje krk, hľadí naveriacich avorieškovohnedých očiach sa mu trbliece odraz karmínovočerveného vína vkalichu, bolo zjavné, že dedič svätopeterského stolca je bezo zvyšku pohltený svätou liturgiou.


  Práve pripohľade nazhromaždené stádo veriacich si pontifex prvýkrát všimol blížiaceho sa neznámeho.


  Vtedy sa začalo diať nevysvetliteľné. Hneď začervenými lanami, ktoré mali udržať veriacich vúctivej vzdialenosti odnajvyššej cirkevnej autority, sa predhlavným oltárom sformoval oblúk tvorený žiarivými modro-červeno-oranžovými ceremoniálnymi uniformami príslušníkov švajčiarskej gardy. Muži vkostýmoch ako vystrihnutých zrenesančného karnevalu boli členmi jedného znajlepšie vycvičeného anajodhodlanejšieho armádneho zboru nasvete.


  Keď sa neznámy priblížil klanám, odbaldachýnu aduchovných podním ho delili len príslušníci gardy. Tradícia, česť aj prísaha, ktorú každý znich zložil vCortile di San Damaso, ich zaväzovali držať obrannú líniu tak, aby ju nedokázal prekonať žiadny smrteľník. Jeho Svätosť odjakživa okrem velebenia vyvolávala aj nenávisť, ašvajčiarska garda už stáročia dbala, aby nadňou nezvíťazila. Aspoň nie vrovine praktických dôsledkov.


  Lenže neznámeho odhodlané kroky naznačovali, že nemá vúmysle cúvnuť predhradbou tiel. Dvaja členovia gardy, čo stáli najbližšie kuličke abránili mužovi vďalšej chôdzi, stuhli apevne zovreli obradné halapartne. Zakráčajúcim mužom akoby celý chrám zmĺkol azmeravel. Vovzduchu priam iskrilo napätie. Tisícky ľudí fascinovane zízali naneznámeho muža.


  Spomalil; jeho svetlomodré džínsy vkontraste sostarosvetskými uniformami, oktorých sa mylne hovorievalo, že ich kedysi navrhol sám Michelangelo, pôsobili ešte nemiestnejšie. Zastal len meter predozbrojencami. Nepovedal ani slovo. Uprene pozoroval pápeža navyvýšenom mieste zastrážami.


  Dobre stavaní muži stuhli, oddanosť avytrvalý tréning ich nútili, aby si plnili svätú povinnosť. Avtedy, zatiaľ čo neznámy len nehybne stál, si predním kľakli. Celá jednotka elitných vojakov, de facto vatikánska pravidelná armáda, si kľakla takmer ako jeden muž. Dvaja gardisti, čo stáli najbližšie kneznámemu, ustúpili azaujali úctivý postoj, aby mohol nerušene pokračovať.


  Muž sa opäť dal dopohybu avchráme zazneli tlmené vzdychy. Mäkko našľapoval popri vchode doKrypty svätého Petra. Oniekoľko krokov ďalej sa dal stúpať khlavnému oltáru.


  Telnatý šéf chóru sa obzrel ponad plece. Šokovaný pohľadom sa vzápätí zvrtol chrbtom kčlenom speváckeho zboru. Tučné ruky stále držal vdirigentskej polohe, no spev zboristov zakolísal ačoskoro stíchol.


  Ak si niekto dovtedy nič nevšimol, upozornilo ho nato hrobové ticho, vktorom sa voveľkolepom priestore jasne ozývali mužove posledné kroky.


  Napokon sa ocitol predhlavným oltárom, zoči-voči Svätému Otcovi. Pápežovo telo sa ostro nakláňalo doprava, pomocníci ho pevne podopierali; mali čo robiť, aby ho udržali nanohách. Meravý, skončekmi prstov stále najagavom povrchu kalicha, sa zahľadel neznámemu doočí.


  „Kto si?“ trasľavo sa ozval jeho dôverne známy sýty hlas.


  Muž sa pontifikovi priateľsky zadíval doočí. Zatiaľ čo ľudia si pamätali, že kým si hľadeli doočí, rozľahlým priestorom sa nieslo tajomstvami nabité ticho, pápež sa cítil, akoby nazeral dovečnosti. Srdce mu napĺňal úžas nadmajestátom, akému sa dovtedy vyrovnal len pohľad naneúnavné vlnenie mora arozjímanie onekonečnej sláve Boha.


  Nato neznámy vystrel ruky akonečne prehovoril:


  „Peter, ty ma nespoznávaš?“


  Vchráme zazneli vzdychy. Zatiaľ čo sa radmi veriacich šírila mužova odpoveď vpodobe otázky, doterajšiu strnulosť vystriedala vlna nedočkavého napätia. Masy bežných turistov mali čo robiť, aby tie slová pochopili, no preúprimných veriacich bol ich zmysel naprvé počutie zrejmý. Zrejmý avýbušný. Peter bolo meno prvého držiteľa pápežského úradu – muža, ktorý trikrát zaprel Ježiša Krista.


  Boli to slová, akými by svojho apoštola počastoval sám Spasiteľ.


  Chrám zaplavili záblesky stoviek fotoaparátov. Pápež však len mlčky hľadel naneznámeho roztvorenú náruč. Oči Svätého Otca sa nečakane zaleskli slzami.


  „Môj verný služobník,“ prehovoril pochvíli nečakaný hosť sýtym, zvláštne upokojujúcim hlasom anapontifikovo rozochvené plece položil dlaň. Pápežský pomocník, ktorý ho pridržiaval zapravú ruku, ju zovrel ešte mocnejšie, no neznámy sa ďalej milo díval naSvätého Otca, pohrozbe vjeho očiach nebolo ani stopy.


  „Neboj sa. Som to ja.“


  Pápežovi sa leskli oči, akoby boli zoskla, dych mal slabý aplytký. Neznámeho posledné slová sa niesli dodiaľky. Keď veriaci začuli toto priamejšie vyznanie, zmocnilo sa ich vzrušenie, cvakali fotoaparátmi, mobilnými telefónmi si celú scénu natáčali. Desiatky znich sa zviezli nakolená aodriekavali modlitby. Zdesiatok bola čoskoro stovka azjednej stovky dve. Pontifex sa však stále uprene díval domužovej tváre. Celé telo sa mu rozochvelo.


  Avtom sa stal zázrak.


  „Si muž viery,“ ticho povedal neznámy pápežovi, „atvoja viera ťa uzdravila.“ Vystrel aj druhú ruku, chytil ruky pomocníkov ajemne ich odsunul odpápeža. Ich odpor trval krátko, bezslova mu dovolili, aby ich ruky zbavil povinnosti pomáhať pánovi Vatikánu.


  Pápež bezopory vydržal vovzpriamenej polohe len chvíľu, vzápätí sa nemohúcne zhrbil.


  „Vstaň, Peter,“ vyzval ho neznámy. „Čo bolo zhúžvané, už je rovné.“


  Načo sa Svätý Otec prvýkrát vživote vzpriamil. Akoby ani jeden zdvojice mužov predoltárom nevnímal ohromené výkriky či už kardinálov aduchovných, či užasnutého davu vlaviciach, odkiaľ pozorovali uzdravenie svojho duchovného pána.


  Aj oči samotného pápeža sa leskli údivom avďakou. Neznámy pravou rukou zovrel kalich, vrátil ho pápežovi apresvedčil sa, že ho pevne stíska.


  „Vaša Svätosť teraz môže dovŕšiť začaté dielo.“


  Bezďalšieho slova obišiel oltárny stolec popápežovej ľavici ausadil sa najednu zostoličiek určených duchovným.


  Nato neznámy zavrel oči, pokojne nadžínsoch zopäl ruky adal sa modliť.


  


  


  Mestský okres Fidene, Rím 8.36


  


  Šesť kilometrov severne odVatikánu naopustenom mieste, kde sa Tiber prudko stáča, vchladnej vode dolu tvárou plávalo ľudské telo. Pohľad nazlatisté vlasy, jemne sa vlniace vpomalom prúde rieky, bol takmer ľúbezný. Takto zavčasu nikomu nechýbal. Nikto poňom nevyhlásil pátranie. Nikto ani len netušil, že je preč.


  Neuplynie ani štyridsaťosem hodín atvár tohto mŕtveho muža bude poznať celý národ. Zapríčiní kontroverzie aspory. Vyvolá hnev, nedôveru aspustí náreky ozrade. Nepredstaviteľne otrasie základmi viery.


  Zatiaľ sa však opustené telo len ticho hojdá nahladine stvárou ponorenou domútnej vody. Vražda, ktorá muža obrala oživot, bola vec minulá. Reťaze načlenkoch nestačili, aby sa telo ponorilo, včo jeho vrah dúfal. Tiber preto pomaly, no vytrvalo unášal bezvládne telo docentra mesta. Ani čo by vedel, že to zďaleka nebude všetko.

  Sídlo novín La Repubblica, Rím 9.28


   


  K stropu sa dvíhal strieborný stĺp dymu, sprvu jednoliata stuha sa delila na menšie pramienky, ktoré na seba narážali, až sa napokon pomaly rozplynuli v nehybnom vzduchu. Tie, čo sa zasa skrútli nadol, zamierili k nechtu, pokožke a kĺbom, hladili telo a zanechávali na ňom neklamnú známku: žltkastú stopu dechtu badateľnú na pokožke a jeho zápach v dychu.


  Keď fajčíte jednu od druhej, najhoršie je, ako vám nechutne zažltnú prsty.


  Alexander Trecchio počas svojej dlhoročnej fajčiarskej kariéry vyskúšal tisícku spôsobov, ako držať svoje obľúbené cigarety MS Filtro tak, aby sa vyhol ich dymu a lepkavým žltým nánosom, čo sa mu neodbytne zažierali do pokožky v okolí hánok, žiaden však nezabral. Lekár ho už viackrát upozornil, že zo sprievodných znakov fajčenia by ho zažltnutá pokožka mala znepokojovať najmenej. Trecchio bol však muž, zakladajúci svoje činy, a predovšetkým zvyky na konkrétnych faktoch. Z rizika chronickej obštrukčnej pľúcnej choroby či kratšieho života síce ide strach, ale sú len hypotetické. Skutočnosť, že má zažltnuté prsty, je, naopak, neodškriepiteľná a bezprostredná.


  So zavretými očami si zhlboka potiahol; vzduch sa predieral cez tenký cigaretový papier a husto natlačený tabak. Predstavoval si, ako sa rozpálený konček rozžiari do červena, pohlcuje vysušený list fermentovaného tabaku a tenučký pásik dymu si tesnými medzierkami razí cestu do jeho útrob. Keď pocítil, ako sa dôverne známa chuť valí ponad chuťové poháriky na jazyku do jeho pľúc, uvedomil si, že v konečnom dôsledku mu vlastne na žiadnych nepríjemných dôsledkoch jeho neresti, dokonca ani na zažltnutých prstoch, nezáleží. Jeho zlozvyk je jedinou drobnosťou, ktorá mu prináša útechu a pokoj, aj keď na ne inak nemá dôvod. Je to dobrý kšeft.


  „Minulý týždeň si meškal.“


  Keď už hovoríme o nedostatku dôvodov na útechu a pokoj.


  Chvíľu samoty preťali slová Alexandrovho editora s hlasom čivavy. Alexander podržal dym v pľúcach o čosi dlhšie než obyčajne v nádeji, že až ho napokon vydýchne, spolu s dymom sa rozplynie aj jeho šéf. No také šťastie Alexandrovi Trecchiovi v to ráno nebolo súdené. Nedeľa je pre mnohých ľudí dňom pokoja a mieru, to však neplatí pre ľudí pracujúcich na pondelkovom vydaní novín.


  „Dobre vieš, kedy je uzávierka. Sedíš desať metrov od mojej kancelárie,“ škriekal Antonio Laterza ako potkan. Alexander naňho zízal dokorán otvorenými očami.


  Laterza bol stredne vysoký, priemerne stavaný muž s upravenou tvárou; z každej maličkosti vyžarovalo, aký je posadnutý svojím zovňajškom. Gaštanovohnedé vlasy mu hladko splývali po krku, vlnité kadere pevne zovreté lakom a lesklé končeky prezrádzali, ako ich majiteľovi záleží na tom, aby sa od nich dnu aj vonku v ostrom kontraste odrážalo slnečné svetlo. Priemernú postavu mal kompenzovať oblek s vysoko nadpriemernou cenou: bezchybné dielo špičkového krajčíra zo svetlohnedého hodvábu opásané koženým remeňom, s ktorým ladili topánky – predražený pomník aligátora, ktorým kedysi boli.


  Keby sa archetypy dvadsaťsedemročných mladíkov s peniazmi, ambíciami a predplatným časopisu GQ predávali ako prefabrikované kusy zabalené vo fólii, nepochybne by vyzerali ako Antonio Laterza.


  „Nemáš sa na čo vyhovoriť, Alexander,“ pokračoval naleštený chlapík. Výraz tváre a tón hlasu pôsobili karhavo, ako keby patrili nespokojnému rodičovi. Bez ohľadu na skutočnosť, že editor bol od Trecchia o viac než dekádu a pol mladší.


  „Potreboval som si overiť pár faktov.“


  „Preto sme ti na to dali sedem dní. Nepíšeš denné spravodajstvo, coglione. Kde si sa vlastne celý týždeň zašíval?“ Alexander si opäť potiahol z cigarety, demonštratívne vyfúkol dym Laterzovým smerom a predstieral, že bradatú taliansku urážku prepočul. Na svoju adresu si už vypočul aj horšie nadávky ako označenie býčích semenníkov. Popravde totiž Alexander sám netušil, kde sa celý minulý týždeň vlastne ponevieral. Telefonoval s nejakým kňazom? Preveroval financovanie ktorejsi provinčnej fary? Prehrabával sa ako posadnutý voyeur niektorému cirkevnému pracovníkovi s mládežou časovou osou na Facebooku? Asi niečo z toho. A možno všetko z toho. Aj tak to všetko bolo na jedno kopyto, príšerne nudné.


  „Získal som od svojich zdrojov informácie, ktoré som si musel overiť,“ zamrmlal nakoniec ako-tak uveriteľnú výhovorku. Keďže si ich v praxi cvičil dlhé roky, bol v nich dobrý. A vždy ich mal na výber celé priehrštia.


  „Veď vieš, že občas sa to robí aj takto.“


  „Hovno,“ zagánil naňho Laterza zhora. Alexandrovi bolo jasné, že mu tú výhovorku nezožerie, ale zároveň vedel, že jeho nadpriemerne ambiciózny a kolínskou neprimerane navoňaný editor ho nemôže vyhodiť. Náboženské spravodajstvo nie je práve žáner, za ktorým by sa novinári hlava-nehlava drali, len aby získali zopár riadkov na jedenástej strane, kde má rubrika Cirkevný život vyhradený priestor. A Alexander sa navyše tešil z dvoch významných výhod: pred niekoľkými rokmi sa mu pritrafil skvelý sólo kapor, vďaka ktorému dokázal, že nie je celkom neschopný, a okrem toho bol starý kamarát s majiteľom novín Niccolóm Marrem. Lepšie záruky na udržanie si fleku v tejto brandži azda ani nejestvujú.


  „Si stále lenivejší,“ pokračoval Laterza. Z tváre mu vyžarovalo čosi tínedžerské; a ako často v poslednom čase, aj tentoraz sa Alexander zamyslel, či to dvadsiatnici mladnú, alebo z neho sa stáva fosília. Štyridsaťštyri nie je práve starecký vek, ale vedľa Laterzu sa cítil ako vykopávka. „Nie si ambiciózny a náboženské spravodajstvo je prežité,“ odfrkol Laterza.


  „No aj tak mi každý týždeň uverejňuješ článok. Rím bez cirkvi by nebol Rímom a rímske noviny bez niekoľkých spravodajských stĺpčekov o vatikánskych škandáloch by neboli rímskymi novinami. Hlavne La Repubblica.“


  Uľavilo sa mu, keď si trošku zavrčal na toho nadutého smrada, najmä keď z toho vyšiel, akoby sa nevyznal vo svojom fachu. Odkedy v roku 1976 Eugenio Scalfari založil tieto noviny, La Repubblica si udržiavala povesť ostrého kritika katolíckej cirkvi. Tieto noviny by sa náboženského spravodajstva nemohli vzdať, aj keby bolo akokoľvek prežité.


  „Ten minulotýždňový článok, na ktorý sme museli čakať,“ odvrkol pre zmenu Laterza, „bol o dvoch farách, ktoré pri renovácii prekročili rozpočet. Prekročili rozpočet. To je podľa teba vatikánsky škandál? Myslíš, že našich čitateľov zaujímajú také banality?“


  Laterza svoje výčitky dopĺňal vášnivými gestami a skúsene zvyšoval hlas, až takmer kričal. Očividne chcel, aby si redaktori okolo všimli, ako Alexandrovi čistí žalúdok; podľa všetkého však výmenu názorov mnohí aj tak vôbec neregistrovali.


  Alexander si vzdychol, oprel sa v stoličke a pritiahol si cigaretu. Keby s chlapcovými výhradami v hĺbke duše sám nesúhlasil, azda by si túto bitku vychutnal oveľa viac, energicky by kontroval a vyrazil do odvetného útoku. Tieto články nikoho nezaujímali, a jeho už vôbec nie. Alexander v novinách nezakotvil z nadšenia pre novinárčinu, ale že sa mu tá práca naskytla. Čerstvý štyridsiatnik na prahu stredného veku s dvoma titulmi z teológie a krátkou praxou vidieckeho kňaza nedisponuje práve ukážkovým vzdelaním pre dvadsiate prvé storočie. Keď svoj kolárik konečne odložil a vzdal sa života, na ktorý sa pripravoval od detstva – zbavený ilúzií a nezmieriteľne rozvadený s inštitúciou, ktorá mala byť svätá, a s ľuďmi, čo ju viedli, no od svätosti mali poriadne ďaleko –, zistil, že má veľmi obmedzené možnosti. Nebol programátor, čo odchádza z Applu, aby zakotvil v Googli. Bol kňazom, čo odchádzal z cirkvi do sveta, ktorý si bol čoraz menej istý, čo to cirkev vlastne je, zato čoraz presvedčenejší, že je zaostalá, stratila kontakt s reálnym životom a vlastne na nej ani nezáleží.


  V komunikácii bol Alexander odjakživa silný. Pokiaľ nemal namierené do exponovaných alebo atraktívnych novinárskych vôd – o ktoré sa dvadsiatnici ruvali ako lev a skúsení novinári sa ich držali ako kliešť –, noviny predstavovali prijateľné útočisko. Ak prirátate novinársky atraktívne postavenie bývalého kňaza, ktorý sa porafal s cirkvou, stal sa z neho ideálny kandidát na redaktora náboženského spravodajstva v La Repubblice. Okrem toho novinová rubrika Cirkevný život predstavovala predovšetkým klebetník, v ktorom sa zverejňovalo čokoľvek, čo sa dalo uloviť v mútnych vodách vzťahov medzi vatikánskymi šaržami.


  A presne to novinám prinášal. Celé tri roky testoval spodnú hranicu atraktivity, kedy ešte možno človeka presvedčiť, aby sa o tému zaujímal. Iste, podchvíľou sa mu pritrafil sexuálny škandál a pred jedenástimi mesiacmi prebehli voľby nového pápeža, ktoré vždy spoľahlivo pritiahnu záujem verejnosti. Ale po zvyšok času... zväčša mohol len dúfať, že atraktivita jeho článku sa vyštverá na úroveň „zľahka zaujímavý“. Väčšinu času bol úplne spokojný, apaticky posedával a o svoje témy javil rovnako skromný záujem ako priemerný čitateľ novín.


  Zdvihol pohľad od stola. Sklamalo ho, že editor sa medzitým nestratil. Alexander očakával, že teatrálna kritika bude pokračovať, no Laterzova sčervenená tvár postupne bledla, až sa mu do nej vrátila normálna farba. Na okamih pôsobil ako dieťa, ktorému rodičia prikázali, aby pre chlapca od susedov urobil niečo milé, hoci by ho najradšej priviazal o stĺp a ukradol mu bicykel.


  „Mám pre teba úlohu, Trecchio.“ Slová vychádzali Laterzovi z úst, ani čo by sa mu pri tom zdvíhal žalúdok.


  „Akú úlohu?“


  Laterza sa zamračil. „Vraj sa čosi zomlelo v Chráme svätého Petra. Údajne nejaký mrzák sa tam postavil na nohy. Od skončenia rannej omše sa o tom klebetí na internete. Určite si o tom počul, však?“


  „Správy na internete ma veľmi nevzrušujú,“ vyhlásil Alexander. „Je to hotový raj idiotov a klebetníkov.“


  „Tak aby si vedel, tí idioti a klebetníci sú už dve hodiny vo vytržení a zdá sa, že nadšenie sa šíri.“ Laterza vrhol na svojho podriadeného súcitný úškrn. „Podaktorí z nich to aj natočili. Z toho hádam dokážeš vytĺcť článok aj ty.“

